Sirp palus väikese kommentaari ka rahvusooperi peadirektorilt Paul Himmalt.  Kuidas oma ooperitrupiga rahule jäid? Millise kogemuse andis esimene suurem tuur pärast pikemat vaheaega?  Paul Himma: Vaadates kolleegide säravatesse silmadesse, usun küll, et see hooaeg algab uue energia laenguga. Kolm ja pool nädalat kodunt äraolekut paneb proovile nii inimeste omavahelised suhted kui kunstilise kvaliteedi. Oli see sõit ju üle hulga aastate esimene teatrile ja paljudele noortele kolleegidele üldse esimene. Oma praktikast tean: kui 130 inimest on nii kaua võõrsil, võib kõike juhtuda. Kõige meeldivam üllatus oligi, kuivõrd hästi saadi oma ülesannetega toime väljaspool harjunud töö- ja elukeskkonda. Esitatud üheteistkümne etenduse hulgas ei olnud ühtegi tagasilangust, nö. musta auku. See sõit oli vii maste aastate koduse töö proovikivi, mõõduvõtmine rahvusvahelise konkurentsiga ning rahvusvahelise publikuga. Oma küpsuse ja jõu tunnetamine võimaldab ka uusi sihte julgemalt seada.  Kuidas juhtus, et rahvusooperi sümfooniaorkester jäi poole turnee pealt kontsertmeistrita ja kas see andis tunda ka orkestri töös?  Rahvusooperi ja Andrus Haava teed läksid lihtsalt lahku. Tema ja ta pere tööd ja tegemised on tugevalt seotud Soome Rahvusooperiga ning jagada oma aega ja energiat kahe maja ja töö vahel pole lihtsalt võimalik. Valik oleks tulnud teha niikuinii, kas varem või hiljem. Kahju, et see juhtus reisi ajal  see oli tema otsus. Kuid ras kused ka liidavad inimesi ning viiulirühm ja kogu orkester tuli keerulise olukorraga hästi toime.  Rahvusooper toob sajandivahetuse hooajal lavale nimelt lõppeva aastasaja teoseid. Milliseid üles andeid seab see estoonlastele ja mida nõuab publikult?  1999. aasta ja algav hooaeg on olnud ja on seotud eesti muusikaga. Meenutame, jaanuaris esietendus Olav Ehala Nukitsamees, praegu val mistub balletitrupp Eduard Tubina balleti Kratt esietenduseks, käivad ettevalmistused Raimo Kangro uue ooperi Süda lavaletoomiseks. Kõik sel le võtame kaasa ka uude algavasse aasta tu han desse. Toimetulemine järjest tõsineva kon kurentsiga maailmas eeldab trupilt jätkuvat valmisolekut uuendusteks ja stampidest loobumist ning pidevat enesetäiendamist.  Riigilt ootab estoonlane senisest enamat tähele panu, et meie kodu  Estonia teatrimaja  saaks ükskord korda ja palgad oleksid muu maailmaga võrreldes konkurentsivõimelisemad. Mida oodata publikult? Meie publiku hulka on tulnud lisaks traditsioonilisemale teatrikülastajale palju noori. Sooviksin neile jätkuvat uudishimu ja avatust.  Von Krahli teatri uus hooaeg  21. IX alustas teater oma kaheksandat hooaega möödunud hooaja menutükiga Kodanikud !.   Etenduses, mida autor on nimetanud ka kontseptuaalseks kehakultuuriks, osalevad Tiina Tauraite, Liina Vahtrik, Juhan Ulfsak, Enar Tarmo ning külalisena Kaja Kann. Septembris mängitakse Kodanikke kuuel korral. Mõnepäevane paus tehakse selleks, et osaleda NYYD Ensemblei ja ETV ühistööna valmivates lühiooperites Louis Andriesseni M is For Man, Music, Mozart ja Michael Nymani Letters, Riddles & Writs 24. ja 25. IX. Esimese esietenduseni jõuab teater 16. X, mil tuuaks vaatajate ette Mati Undi kirjutatud ning lavastatud sudatoorne draama Oskar Lutsu teoste motiividel Inimesed saunalaval. Mati Unt on ka lavastuse lava- ja muusikakujunduse autor. Kos tüümid ja plakat Liina Keevallikult. Osaleb kogu teatri trupp. Kohe pärast esietendust algavad intensiivsed proovid Londoni lavastaja Peter Bicknelliga. Esietenduseni jõutakse juba novembris. Mitu aastat teatri repertuaaris olnud Peeter Jalaka Libahunti mängitakse viimast korda Tartus festivalil Draama 99. Endiselt jäävad repertuaari Mart Kivastiku  Henrik Toompere jr. Peeter ja Tõnu (osades Peeter Volkonski ja Tõnu Oja) ja Ingomar Vihmari Tavalised inimesed. Ainult oktoobris-novembris saab veel näha Ervin Õunapuu näitemängu laulude ja tantsudega Surm ooperis, mis eelmisel hooajal jõudis ainult esietendusteni. Endiselt näeb ka nüüdistantsu etendusi ning üritusi (Peda balleti pühapäev jne.). Traditsiooniks on saanud Von Krahli teatri kut sumine välismaailma lavadele: lavastust Kodanikud! mängitakse 2. X festivalil Ljubljanas ning 7. X Helsingis Kiasma teatris.